**INTERVJU. RUBRIKE VREDNOVANJA**

|  |
| --- |
| **OPREMA INTERVJUA (NADNASLOV, NASLOV I PODNASLOV)** |
|  | Oprema intervjua vrlo je uspješna. Nadnaslov najavljuje osobu s kojom se razgovara, naslov je zanimljiv, privlači pažnju čitatelja i sadržajno točan. Nadnaslov i naslov sadržajno su povezani, ali ne ponavljaju iste informacije. Podnaslovom se u nekoliko rečenica predstavlja tema intervjua. 2 BODA | Oprema intervjua dijelom je uspješna. Nadnaslov ne najavljuje osobu s kojom se razgovara. Naslov nije dovoljno privlačan. Nadnaslov i naslov nisu sadržajno povezani ili pak ponavljaju iste informacije. Nedostaje neki naslov.1 BOD | Oprema intervjua nije uspješna. 0 BODOVA |
| **STRUKTURA. UVOD** |
|  | Uvod intervjua vrlo je uspješan. U nekoliko je rečenica jasno i precizno predstavljen sugovornik te je objašnjen povod razgovora.2 BODA | Uvod intervjua djelomično je uspješan. Sugovornik je predstavljen, ali ne objašnjava se povod razgovora ili obrnuto, navodi se povod, ali se ne predstavlja sugovornik. Predstavljanje sugovornika i objašnjavanje povoda površno je i/ili nejasno.1 BOD | Uvod intervjua nije uspješan. Intervju nema uvod.0 BODOVA |
| **STRUKTURA. PITANJA I ODGOVORI** |
| Oblikovanje pitanja vrlo je uspješno. Pitanja su jednostavna, izravna, jasna, otvorenoga tipa, sugovorniku ne sugeriraju odgovor, usmjerena na dobivanje informacija. Pitanja su zanimljiva, pokazuju da se autor dobro pripremio za intervju i da dobro poznaje temu o kojoj je razgovarao sa svojim sugovornikom. Odgovori su jasni, odgovaraju na postavljena pitanja, daju potrebne informacije, nema udaljavanja od teme. Jasno je da su odgovori uređeni (izbačeni su dijelovi koji se ponavljaju ili nisu zanimljivi). 3 BODA | Oblikovanje pitanja uglavnom je uspješno. Pitanja su uglavnom jednostavna, izravna, jasna, otvorenoga tipa, sugovorniku ne sugeriraju odgovor, usmjerena na dobivanje informacija. Pitanja su uglavnom zanimljiva, pokazuju da se autor uglavnom dobro pripremio za intervju i da dobro poznaje temu o kojoj je razgovarao sa svojim sugovornikom. 2 BODA | Oblikovanje pitanja dijelom je uspješno. Pitanja su dijelom nejasna, pokazuju da se autor nije dovoljno dobro pripremio za intervju i da ne poznaje dobro temu o kojoj je razgovarao sa svojim sugovornikom. Odgovori su uglavnom uređeni. 1 BOD | Oblikovanje pitanja neuspješno je. Pitanja su nejasna, sugeriraju odgovor, zatvorenoga su tipa. 0 BODOVA |
| **SADRŽAJ. ZANIMLJIVOST I AKTUALNOST SUGOVORNIKA I TEME** |
|  | Sugovornik i tema vrlo su zanimljivi i aktualni. 2 BOIDA | Sugovornik i tema zanimljivi su i aktualni.1 BOD | Sugovornik i/ili tema nisu zanimljivi ni aktualni.0 BODOVA |
| **SMISLENOST I POVEZANOST INTERVJUA** |
|  | Redoslijed pitanja i odgovora jasan je i logičan. Rečenice su smislene, logične, razumljive i gramatički točne. Rečenice su logički povezane, smisleno proizlaze jedna iz druge. Dopuštene su dvije pogreške.2 BODA | Redoslijed pitanja i odgovora uglavnom je jasan je i logičan. Rečenice su uglavnom smislene, logične, razumljive i gramatički točne. Rečenice su uglavnom logički povezane, smisleno proizlaze jedna iz druge. Dopuštene su tri pogreške. 1 BOD | Redoslijed iznošenja podataka nejasan je i nije logičan. Učestalo se griješi u oblikovanju rečenica i njihovu povezivanju. Rečenice su nelogične, nejasne i gramatički netočne. Često nisu logički povezane. Više je od tri pogrešaka.0 BODOVA |
| **JEZIČNA TOČNOST** |
| Tekst je napisan u skladu s normama hrvatskoga standardnog jezika. Dopuštene su tri različite pogreške.3 BODA | Tekst je uglavnom napisan u skladu s normama hrvatskoga standardnog jezika. Dopuštene su četiri različite pogreške.2 BODA | Tekst je djelomično napisan u skladu s normama hrvatskoga standardnog jezika. Dopušteno je pet do šest različitih pogrešaka.1 BOD | Tekst učestalo krši norme hrvatskoga standardnoga jezika. Više je od sedam različitih pogrešaka.0 BODOVA |